Държавен вестник, бр. 66, 2010 г., стр. 49

БРОЙ  66	
Д Ъ Р Ж А В Е Н  В Е С Т Н И К 	
СТР.  49  
се организира надграждащо обучение. Съдържа­
нието на обучението се определя след сравнение 
на компетенциите и резултатите от ученето, 
описани в Държавното образователно изискване 
за придобиване на квалификация по професията. 
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.).
Работникът в керамичното производство може да 
участва в изработването на разнообразни продукти: 
съдове за хранене; оборудване за бани и кухни, 
басейни, подови и стенни плочки; тръби, тухли, ке­
ремиди и други строителни материали за облицовки 
на сгради, огнеупорни материали за преработване 
на стомана и стъкло; скулптурни орнаменти, ръч­
но направени керамични изделия, компоненти, 
използвани в предаването на електроенергия, и др. 
Работникът трябва да бъде наблюдателен, точен и 
прецизен при изпълнение на трудовата си дейност, 
отговорен за качеството на своята работа, да създава 
и поддържа добри взаимоотношения с колеги и с 
ръководния персонал на фирмата. 
Едно от изискванията за неговата успешна 
работа е да знае как да реагира в критична 
ситуация с цел своевременно отстраняване на 
възникнал проблем и свеждане до минимум 
на загубите и опасностите от тази ситуация.
Работникът в керамичното производство изпълнява 
и дейности, свързани с транспорт и съхранение 
на суровините, с тяхната подготовка и включване 
в технологичния процес, почистване на инстру­
ментите и съоръженията, извеждане на крайния 
продукт от технологичния процес, опаковане и 
подготовка за транспорт. При изпълнение на тези 
задължения той трябва да поема отговорност за 
своята работа, да спазва специфичните изисквания 
за технологична последователност на дейностите, да 
спазва изискванията за безопасни условия на труд.
Реалните производствени условия изискват 
работникът да може да заема няколко работни 
места в керамичното производство, да може да се 
адаптира при промяна на технологичните процеси 
и въвеждане на нова техника. Това налага той 
да има готовност за обучение и придобиване на 
нови компетенции, необходими за променящите 
се условия на труд. 
Работникът в керамичното производство из­
пълнява следните задачи:
 участва в подготовката на суровините и 
материалите за технологичния процес и тяхното 
транспортиране до производствени цехове, пло­
щадки или работни помещения;
 поддържа в изправност техническите средства, 
с които работи, при подготовка и транспорт на 
суровини и материали;
 участва в подготовката на керамични маси 
за различни изделия в зависимост от тяхното 
предназначение;
 участва в подготовката на изделията за су­
шене и изпичане;
 обслужва технологичното оборудване за су­
шене, изпичане и глазиране; 
 поддържа чистота на работното място – цех, 
площадка, складови помещения;
 осъществява своята трудова дейност при спаз­
ване на изискванията за опазване на околната среда.
Умението за работа в екип е важно изискване 
към работника в керамичното производство, тъй 
като работната среда е свързана с рискови фак­
тори – високи температури, непрекъснатост на 
технологичния процес, токсични вещества, високо 
налягане и др. При изпълнение на своите задъл­
жения той трябва да използва защитно облекло 
и екипировка, като безопасни обувки, ръкавици, 
каска, защитни очила, шлемофони, шумозаглу­
шители и др. По време на работа работникът 
поема отговорност за своето здраве и здравето и 
безопасността на своите колеги.
2.2. Възможности за продължаване на профе­
сионалното обучение.
Придобилият първа степен на професионална 
квалификация по професията „Работник в керамич­
ното производство“ може да продължи обучението 
си за придобиване на втора степен на професионална 
квалификация по професията „Оператор в сили­
катните производства“, специалност „Технология на 
керамичното производство“, или на трета степен 
по професията „Технолог в силикатните производ­
ства“, специалност „Технология на керамичното 
производство“, ако отговаря на изискванията за 
входящо минимално образователно равнище.
2.3. Възможности за професионална реализация 
съгласно Националната класификация на профе­
сиите и длъжностите (НКПД) в Република Бълга­
рия, утвърдена със Заповед № 742 от 27.12.2005 г.; 
Заповед № 416 от 08.06.2006 г.; Заповед № 884 от 
07.11.2006 г.; Заповед № 969 от 28.12.2007 г.; Заповед 
№ 01/1114 от 30.12.2008 г. на министъра на труда 
и социалната политика – лицата, придобили първа 
степен на професионална квалификация по про­
фесията „Работник в керамичното производство“, 
могат да заемат длъжностите 9322-0003 Етикети­
ровач (ръчно), 9322-0004 Зареждач в промишлено 
производство (ръчно), 9322-0005 Зареждач с мате­
риали и полуфабрикати, 9322-0009 Манипулант в 
промишлеността, 9322-0014 Обслужващ работник 
в промишлено производство, 9322-0015 Общ ра­
ботник в промишлеността, 9322-0016 Опаковач, 
9322-0017 Пакетировач, 9322-0031 Разпределител на 
материали и полуфабрикати, 7321 Производители 
на грънчарски, порцеланови, керамични изделия и 
абразивни колела, 8131 Оператори в стъкларското 
и керамичното производство и сродни на тях, 8139 
Оператори в стъкларското и керамичното произ­
водство, некласифицирани другаде, както и други 
длъжности, включени при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления.
След завършване на обучението по професията 
обучаваният трябва да:
 cпазва правилата за здравословни и безопасни 
условия на труд;
 опазва околната среда в процеса на трудо­
вата дейност;
 прилага знания и компетенции, които са 
необходими за упражняване на професията;
 работи успешно в екип и комуникира с 
колегите си;
 разбира своята роля в дейността на фирмата/
предприятието;